text: Jalousi fik ægtemand til at svinge øksen
  16 juli 2017 kl. 09.35
  45-årig mand fra Esbjerg blev søndag varetægtsfængslet i et grundlovsforhør sigtet for grov vold mod sin 14 år yngre kone. 
  Overfaldet på kvinden, der er 31 år, fandt sted i parrets hjem i Esbjerg lørdag eftermiddag ved 14-tiden og blev anmeldt til politiet af et familiemedlem.
  Ifølge politiets foreløbig vurdering er det jalousi, der ligger bag, at den 45-årige ægtemand slog sin kone med en økse.
  - Det var dog ikke med den skarpe side. Han brugte nærmeste øksen som et hammer, siger
  vagtchef Søren Strægaard, Syd- og Sønderjyllands Politi, til TV SYD.
  Kvinden blev kørt  på sygehuset til behandling, og hun er ikke i livsfare trods den grove vold.
  Ved grundlovsforhøret blev manden varetægtsfængslet frem til d. 28. juli.
  Den 45 årige mand fra Esbjerg blev i grundlovsforhøret fængslet til den 28. juli, for vold mod sin hustru. #politidk
  
  